Pactem Nord, coordinador del programa Incorpora a la Comunitat Valenciana de la Fundació “la Caixa”, renova el seu compromís per a l'exercici 2025
28 de Gener de 2025

El Consorci Pactem Nord, coordinador del programa Incorpora en la CV, ha renovat un any més com a coordinador del Grup d'entitats que conforma el programa d'inclusió sociolaboral de la Fundació “la Caixa”, Incorpora, en Comunitat Valenciana.

Juntament amb la coordinació, Pactem Nord, realitza prospecció del teixit empresarial per a oferir ofertes d'ocupació a la població més vulnerable, formació a través dels Punts Formatius Incorpora per a estos participants i també autoocupació.

El programa ha impulsat insercions laborals entre col·lectius com a persones amb discapacitat física, intel·lectual o sensorial, persones migrants, jóvens, persones majors de 45 anys, jóvens que procedixen del sistema de protecció de menors i persones amb problemes d'addiccions, entre altres.

Encara que estem en un moment de recuperació econòmica i l'ocupació aconseguix anivelles rècord, l'accés al mercat laboral és desigual. Determinats col·lectius es troben amb majors dificultats per a accedir a l'ocupació i desenrotllar una activitat productiva per factors socioeconòmics, de salut, procedència, discapacitat, diversitat cultural, edat, per falta de formació/acreditació, entre altres.

Per a trencar estes barreres visibles i invisibles que dificulten l'accés a l'ocupació d'estes persones en situació o risc d'exclusió social, la Fundació ”la Caixa” impulsa, des de 2006, el Programa Incorpora amb l'objectiu de millorar la seua integració sociolaboral.

S'enfortixen els vincles entre el sector social i el teixit empresarial, destacant en este procés la importància de la sensibilització empresarial per a impulsar entorns laborals més diversos i inclusius.

Les empreses que participen no sols generen oportunitats laborals per a col·lectius en situació de vulnerabilitat, sinó que també es posicionen com a agents de canvi social, promovent la diversitat i la inclusió sociolaboral i contribuint així a la sostenibilitat social empresarial.

El programa Incorpora de la Fundació ”la Caixa” ha promogut 2.918 contractacions a la Comunitat Valenciana de persones en situació de vulnerabilitat en 2024, reafirmant la seua eficiència en l'àmbit de la integració laboral. Este resultat s'ha aconseguit gràcies al compromís de 1.029 empreses valencianes que han apostat per la responsabilitat social.

Per a millorar l'ocupabilitat de les persones que estan en una situació de major vulnerabilitat davant l'ocupació, el programa impulsa accions formatives, amb la implicació directa de les empreses. Els Punts Formatius Incorpora dissenyen accions formatives que permeten el desenrotllament de les competències transversals i la formació tècnic-professional de les persones més vulnerables, considerant les necessitats específiques del teixit empresarial del territori, amb l'objectiu final de generar oportunitats reals d'inserció en aquells àmbits en els quals hi ha una major demanda per part de les empreses.